Zhongyuanin suuri buddha Kiinan Henanin maakunnassa.
Zhongyuanin suuri buddha sijaitsee Henanin maakunnan Pingdingshanin prefektuurin Lushanin piirikunnassa  
Zhongyuanin suuri buddha sijaitsee Henanin maakunnan Pingdingshanin prefektuurin Lushanin piirikunnassaZhongyuanin suuri buddhaZhongyuanin suuren buddhan sijainti Henanin maakunnassa.
**Zhongyuanin suuri buddha** (中原大佛, Zhōngyuán Dàfó) tai **Zhongyuanin buddha**, joskus myös *Lushanin suuri buddha* (yksink.: 鲁山大佛; perint.: 魯山大佛; pinyin: *Lǔshān Dàfó*), tai joskus *Lähdetemppelin buddha*, on Vairocana-buddhaa esittävä patsas Kiinan Henanin maakunnan, Pingdingshanin prefektuuritasoisen kaupungin Lushanin piirikunnassa. Turistinähtävyytenä toimiva buddhapatsas vihittiin 1. syyskuuta 2008 ja maksoi 1,2 miljardia Kiinan yuania eli tuolloisen vaihtokurssin mukaan 120 miljoonaa euroa. Sittemmin muokattiin vielä patsaan monikerroksista alustarakennetta. Zhongyuan on usein Henanin maakunnasta käytetty, keskitasankoa tarkoittava nimitys. 

Patsas sijaitsee Tang-dynastian aikana seudulle perustetun buddhalaisen luostarin paikalla. Tuo luostari nimettiin läheisten lähteiden mukaan. Nykyään lähteestä virtaa päivittäin 295 m3 kuumaa, 64-celsiusasteista vettä.

Zhongyuanin buddha on maailman toiseksi suurin patsas. Itse patsas on 128 metriä korkea ja alustan kanssa korkeus on 153 metriä. 

Nyttemmin etenkin kiinalaiset sivustot tuovat esille patsaan olevan 208 metriä ympäristöään korkeampi. Itse buddhankuva on 108 metriä korkea ja sen lotusalusta 20-metrinen. 128-metrinen patsas on 25 metriä korkealla jalustalla. Tämä jalustoineen 153-metrinen patsas sijaitsee 55 metriä ympäristöään korkeammalla, koska patsaalla on (maastonmuokkauksella luotu) kaksitasoinen koroke. 

Guinnessin ennätysten rekisteri, jonne patsas on kirjattu maailman korkeimmaksi buddhapatsaaksi nimellä Zhongyuan buddha, toteaa patsaasta seuraavia mittoja:

* Buddhan korkeus 127,64 m

* buddhankuva 108,448 m
* lotus-alusta 19,291 m

* Jingang-alusta 27,453 m,
* Xumi-alusta edellisen alla 25,238 m, ja
* alimmainen alusta 27,629 m
* kokonaiskorkeus 208,059 m

Patsasta rakennettiin 12 vuotta vuodesta 1997 lähtien. Siihen on käytetty 108 kiloa kultaa, 3 300 tonnia kupariseosta ja 15 000 tonnia erikoisterästä.

* Merkittävien patsaiden korkeuksia:1. Yhtenäisyyden patsas 240 m,2. Zhongyuanin suuri buddha 153 m,3. Vapaudenpatsas 93 m, 4. Äiti synnyinmaa 87 m, 5. Rio de Janeiron Kristus-patsas 39,6 m, 6. Daavid (veistos) 5,17 m.Merkittävien patsaiden korkeuksia:  
1. Yhtenäisyyden patsas 240 m,  
2. Zhongyuanin suuri buddha 153 m,  
3. Vapaudenpatsas 93 m,  
 4. Äiti synnyinmaa 87 m,  
 5. Rio de Janeiron Kristus-patsas 39,6 m,  
 6. Daavid (veistos) 5,17 m.
* Zhongyuanin buddha kauempaa nähtynä (9/2011).Zhongyuanin buddha kauempaa nähtynä (9/2011).
* Patsaan yksityiskohta: vasen käsi.Patsaan yksityiskohta: vasen käsi.
* Patsaan yksityiskohta: varpaat.Patsaan yksityiskohta: varpaat.

Tiedotusvälineissä on kiinnitetty huomiota Kiinan pyrkimykseen rakentaa uusia, huomattavan suuria buddhapatsaita turistinähtävyyksiksi. Zhongyuanin buddhapatsas luokiteltiin vuonna 2011 Kiinan matkailunähtävyyksien korkeimpaan viiden A:n luokkaan.

Intian kilpaileva patsashanke
-----------------------------

Tulkinnasta riippuen patsaan sijoitus maailman korkeimpana patsaana voi olla vaarassa. Intiaan on rakenteilla maan perustajiin kuulunutta ministeri Sardar Patelia kuvaava Yhtenäisyyden patsas (engl. *Statue of Unity*), joka olisi valmistuessaan 182 metriä korkeana patsaana varsinaista Zhongyuanin suurta buddhaa korkeampi. Tämä intialainen patsashanke tulkitsee kiinalaisen Zhongyuanin buddhan korkeudeksi 153 metriä.

Lähteet
-------

1. 1 2 3  Zhongyuan Buddha guinnessworldrecords.com. Viitattu 12.4.2015. (englanniksi)
2. 1 2 3  中国佛山金佛-153米卢舍那佛 (Tietoja tästä turistikohteesta)  8.4.2007. fosss.org.  Arkistoitu 1.9.2008. Viitattu 25.3.2016. (kiinaksi)
3. ↑  Euro exchange rates CNY. Chinese yuan renminbi (CNY) (Euroopan keskuspankin vaihtokurssi 1 CNY=0,1002 EUR)  Kurssimuunnos euroiksi käyttäen patsaan vihkimispäivän 1.9.2008 vaihtokurssia. European Central Bank, ecb.int. Viitattu 10.6.2015. (englanniksi)
4. 1 2  Spring Temple Buddha scenic spot in Yaoshan scenic spot, Pingdingshan City, Henan Province travelchina.gov.cn.  Arkistoitu 5.3.2016. Viitattu 12.4.2015. (englanniksi)
5. ↑  China began a new Golden Age made ​​Buddhism Campaign rainbowmandarin.com. Viitattu 15.4.2015. (kiinaksi), (englanniksi)
6. ↑  Laura Ma: China builds bigger Buddhas to entice tourists  7.2.2014. cnn.com. Viitattu 15.4.2015. (englanniksi)
7. ↑  8 Tourism Zones Upgraded to 5A-Level Scenic Areas in China (Patsas pääsee Kiinan turistikohteiden parhaaseen viiden A:n luokkaan)  2011. cits.net. Viitattu 15.4.2015. (englanniksi)
8. ↑  Sardar Vallabhbhai Patel Yhtenäisyyden patsas -hanke, statueofunity.in.  Arkistoitu 17.3.2015. Viitattu 12.4.2015. (englanniksi)
9. ↑  India criticised for £200m tallest statue to honour founding fathers telegraph.co.uk. Viitattu 12.4.2015. (englanniksi)
10. ↑  L&T gets Rs 2,989-crore order to erect Sardar Patel’s Statue of Unity indianexpress.com. Viitattu 12.4.2015. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Zhongyuanin suuri buddha**.
* Overview of Pingdingshan’s tourism (China Daily, 2010-11-28) (englanniksi) (chinadaily.com.cn)
* Graffiti allowed at Buddha statue (englanniksi) (chinadaily.com.cn)
* Thursday, 5 April 2012: Day 214: Pingdingshan and the Spring Temple Buddha (World wondering) (Arkistoitu – Internet Archive) (englanniksi) (nevworldwonders.com)
* The world's tallest statue and the infamous Nanyang debacle (Bali to Berlin Overland) (englanniksi)